Pied-Noir

An ; ;  ) mga himanwang Pranses asin iba pang mga ginikanan Europeo na namundag sa Algerya durante kan peryodo nin pamomoon Pranses poon 1830 sundo' 1962; na kadaklan sainda nagrilipat sa  Kadagaan Pransya kan an Algerya nakamit an independensya.

Poon pagsakyadang Pranses kan 18 Hunyo 1830 sundo independensya, an Algerya parte administratibo kan Pransya; an mga Europeong populasyon simple sanang inaapod na Algerino o colons (mga kolonista), mantang an mga Muslim na himanwa nin Algerya inaapod na mga Arabo, Muslim o katutubo. An terminong pied-noir nauso bago nagtapos an Algeryang Gera kan 1962.

Sa ultimong senso sa Algeryang nasasakop nin Pransya, na piggibo kan 1 Hunyo 1960, igwang 1,050,000 non-Muslim na mga sibilyan (kadaklan Katoliko, alagad nakakabali diyan an 130,000 mga Algerinong Hudyo) sa Algerya, 10 porsyento kan populasyon.

Durante kan Algeryang Gera, sobrang mayoriya kan mga Pieds-Noirs mga loyalista asin nag'aampoyon asin nagsusuportang gayo sa kolonyal na pamomoon nin Pransya sa Algerya asin kontra nanggad sa mga Algerinong grupong nasyonalista arog kan Front de libération nationale (Ingles: National Liberation Front) (FLN) asin Mouvement national algérien (Ingles: Algerian National Movement) (MNA). An gamot kan diringkilan iyo an pighihiling na "pagkakabiyang" sa Pranses na pamomoon asin patin na an paghurot na magin mamamayo sa kamugtakan kan mga Berber, Arabo asin  Islamikong kultura asin pamumuhay bago  kan pagsakop kan Pransya. An diringkilan na ini nakadulot na gayo sa pagrampaog kan Ikaapat na Republika nin Pransya asin an pagturulasan kan mga Europeo saka Hudyong Algerinong populasyon pasiring Pransya.

Kan an Algerya nagin talingkas kan 1962, mga 800,000 na Pieds-Noirs na an nasyonalidad Pranses pighakot pasiring kadagaan Pransya, alintanang mga 200,000 nagpawalat sa Algerya. Sa grupong huring ini, igwa pang 100,000 kan 1965, mga 50,000 paghinapos nin 1960 asin 30,000 kan 1993."Pieds-noirs": ceux qui ont choisi de rester, La Dépêche du Midi, March 2012 Sa mga huring taon, man dirikit-dikit kan mga Pieds-Noirs o idtong may dugong Pied-Noir nagbaralik sa  Algerya.
Toltolan

Kategorya:Mga Pieds-Noir
Kategorya:Mga Himanwa sa Algeryang Pranses
Kategorya: Mga Himanwang Algerino na may dugong Pranses
Kategorya:Mga Himanwang Pranses na may dugong Algerino
Kategorya:Historya nin mga Hudyong Algerino
Kategorya:Mga Etnikong grupo sa Pransya
Kategorya:Mga Etnikong grupo sa Algerya
Kategorya:Gerang Algerya
Kategorya:Mga Paili sa Aprika
Kategorya:Europeo'ng diaspora sa Aprika Kategorya:Mga Paili sa Pransya